આખો વર્ગ બીકનો માર્યો ગુપચૂપ બેસી રહ્યો. પાવેલ કોર્ચાગિનને શા માટે નિશાળમાંથી કાઢી મૂકવામાં આવ્યો છે તે કોઈ સમજી શક્યું નહીં. સમજ્યો એક માત્ર સરજાય બ્રુઝાખ કે જે પાવેલનો જાની દોસ્ત હતો. પરીક્ષા આપવા માટે ગયેલાં બાળકો પાદરીની રાહ જોતા તેના રસોડામાં બેઠાં હતાં ત્યારે ઈસ્ટર નિમિતે બનાવવાના કેકના આથામાં પાવેલે મુઠ્ઠી ભરીને ઘરઘરાઉ તમાકુ ભભરાવધતી તે સરજાયે નજરો નજર જોયું.